Author: JAJO
Last saved by: forgacom

DOLOŽKA PREDNOSTI
medzinárodnej zmluvy pred zákonmi
(čl. 7 ods. 5 ústavy)

1.	Gestor zmluvy: Ministerstvo vnútra Slovenskej republiky

2.	Názov zmluvy: Zmluva medzi Slovenskou republikou a Maďarskou republikou o spolupráci pri predchádzaní cezhraničnej trestnej činnosti a v boji proti organizovanej trestnej činnosti (ďalej len „Zmluva“)

3.	Účel a predmet zmluvy a jeho úprava v legislatíve Slovenskej republiky: účelom a predmetom Zmluvy je úprava vzájomnej spolupráce príslušných orgánov oboch zmluvných strán pri prevencii, odhaľovaní a vyšetrovaní trestných činov, pri ochrane verejného poriadku vrátane spolupráce pri ochrane štátnej hranice;

	Vo vzťahu k právnym predpisom Slovenskej republiky je táto spolupráca upravená v zákone č. 140/1961 Zb. (Trestný zákon) v znení neskorších predpisov, v zákone č. 141/1961 Zb. o trestnom konaní súdnom (Trestný poriadok) v znení neskorších predpisov, v zákone NR SR č. 171/1993 Z. z. o Policajnom zbore v znení neskorších predpisov, v zákone č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení zákona č. 331/2005 Z. z.,  č. 428/2002 Z. z. o ochrane osobných údajov v znení neskorších predpisov a v zákone č. 57/1998 Z. z. o Železničnej polícii v znení neskorších predpisov, v zákone č. 215/2004 Z. z. o ochrane utajovaných skutočností a o zmene a doplnení niektorých zákonov.

4.	Priama úprava práv alebo povinností fyzických osôb alebo právnických osôb: Zmluva upravuje priamo práva alebo povinnosti fyzických osôb alebo právnických osôb v článkoch 12 (Cezhraničné sledovanie), 13 (Cezhraničné prenasledovanie), 14 (Kontrolovaná dodávka), 15 (Použitie agenta na objasnenie trestných činov), 16 (Spolupráca v ochrannom programe), 17 (Zriaďovanie spoločnej skupiny na odhaľovanie trestnej činnosti), 18 (Utajený zber informácií), 19 (Spoločné hliadkové služby v prihraničnej oblasti, 20 (Spolupráca na spoločných kontaktných pracoviskách),  22 (Styčný dôstojník), Kapitola IV (Právne vzťahy pri konaní na území druhej zmluvnej strany) – 23 (Pravidlá vstupu, výstupu a pobytu), 24 (Pravidlá nosenia služobnej rovnošaty, používania donucovacích prostriedkov a služobných zbraní a pravidlá zadržania páchateľa), 25 (Služobné vzťahy), 26 Trestnoprávna zodpovednosť, 27 Zodpovednosť za náhradu škody, Kapitola V (Ochrana údajov) – 28 (Okruh osobných údajov, ktoré možno odovzdať), 29 (Pravidlá spravovania údajov), 30 (Informovanie dotknutej osoby), 31 (Spravovanie údajov pri konaní na území druhej zmluvnej strany), 32 (Odovzdávanie utajovaných skutočností),  33 (Ochrana utajovaných skutočností);

5.	Kategória zmluvy podľa čl. 7 ods. 4 Ústavy Slovenskej republiky (vyžaduje pred ratifikáciou súhlas Národnej rady Slovenskej republiky): medzinárodná zmluva, ktorá priamo zakladá práva alebo povinnosti fyzických osôb alebo právnických osôb, preto sa po jej podpise vyžaduje súhlas Národnej rady Slovenskej republiky;

6.	Kategória zmluvy podľa čl. 7 ods. 5 Ústavy Slovenskej republiky (má prednosť pred zákonmi): medzinárodná zmluva, ktorá priamo zakladá práva alebo povinnosti fyzických osôb alebo právnických osôb (ustanovenia Zmluvy, ktoré priamo zakladajú práva alebo povinnosti fyzických osôb alebo právnických osôb sú uvedené v bode 4 doložky) a zároveň zmluva, na ktorej vykonanie nie je potrebný zákon. Po ratifikácii a vyhlásení spôsobom ustanoveným zákonom má prednosť pred zákonmi;

7.	Dopady prijatia medzinárodnej zmluvy, ktorá má prednosť pred zákonmi, na slovenský právny poriadok (uvedú sa právne predpisy alebo ich jednotlivé ustanovenia, ktorých sa medzinárodná zmluva týka; potreba ich zrušenia alebo adaptácie z dôvodu duplicity): vzhľadom na priamu použiteľnosť ustanovení Zmluvy a jej prednosť pred zákonmi nie je potrebné meniť, zrušiť alebo adaptovať žiadny právny predpis. Zmluva sa dotýka predovšetkým týchto všeobecne záväzných právnych predpisov:
-	zákon č. 140/1961 Zb. (Trestný zákon) v znení neskorších predpisov,
-	zákon č. 141/1961 Zb. o trestnom konaní súdnom (Trestný poriadok) v znení neskorších predpisov,
-	zákon NR SR č. 171/1993 Z. z. o Policajnom zbore v znení neskorších predpisov,
-	zákon č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení zákona č. 331/2005 Z. z.,
-	zákon  č. 428/2002  Z. z. o ochrane osobných údajov v znení neskorších predpisov,
-	zákon č. 57/1998 Z. z. o Železničnej polícii v znení neskorších predpisov,
-	zákon č. 215/2004 Z. z. o ochrane utajovaných skutočností a o zmene a doplnení niektorých zákonov.